Etter at spillerkarrieren tok slutt i 1952, var Eriksen i perioder trener for Sarpsborgs aldersbestemte lag, og han var også i en periode oppmann for klubbens A-lag. I 1992 ble han utnevnt til æresmedlem i klubben. Utenfor fotballbanen jobbet Eriksen for Sarpsborg Papp fram til han ble pensjonist. Eriksen døde 24. juli 2013, 95 år gammel. Ved sin død var han siste gjenlevende spiller fra Sarpsborg-laget som vant cupen i 1939, og Norges eldste dalevende landslagsspiller i fotball.